Moje Đakovo

HNK Đakovo Croatia - NK Solin
2025-10-31 14:00 - 16:00 (Europe/Zagreb) | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Utakmica 11. kola SuperSport 2. NL

Predavanje - Autentičnost: put k sebi
2025-10-28 17:30 - 18:30 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)

Predstava - Malo blago
2025-10-27 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Predstava Malo Blago, nastala prema tekstu renomirane irske dramaturginje Elaine Murphy, donosi emotivnu, iskrenu i slojevitu priču o tri generacije žena – baki, majci i kćeri – koje se suočavaju s izazovima svakodnevice bez prisutnosti muške figure. Kroz duhovite, ali i dirljive trenutke, predstava otkriva njihovu međusobnu povezanost, snagu, slabosti i prilagodbu promjenama koje im život donosi.
Baka, jedina koja ima stabilnog partnera, pokušava razumjeti i podržati svoju kćer i unuku dok se one bore s emotivnim turbulencijama, profesionalnim pritiscima i osobnim dilemama. Svaka od njih nosi vlastiti teret – gubitke, nesigurnosti i nadanja – dok istovremeno pokušavaju sačuvati ono najvrjednije: međusobnu ljubav i obiteljsku bliskost.
Kroz njihove isprepletene priče, Elaine Murphy majstorski oslikava realnost moderne žene, razapete između očekivanja društva i vlastitih potreba. Tekst s mnogo topline i humora istražuje kako se različite generacije žena nose s promjenama u odnosima, obiteljskim obvezama i ulogama koje preuzimaju, često nesvjesno oblikovane nasljeđem prethodnih generacija.
Ova emotivna i istovremeno zabavna predstava dirnut će publiku svojom univerzalnošću i iskrenošću, pružajući gledateljima priliku da se prepoznaju u borbama i pobjedama njezinih junakinja.
Tekst: Elaine Murphy
Režija i adaptacija: Lea Anastazija Fleger
Igraju: Mirela Brekalo, Jelena Miholjević, Anja Jogunica
Prijevod: Tomislav Pavković
Scenografija: Irena Kraljić
Kostimografija: Tea Bašić Erceg
Glazba: Borna Šercar
Oblikovanje svjetla: Dragan Micić
Fotografija: Mak Vejzović
Dizajn promotivnih materijala: Tajana Grbić
Produkcija: Teatar EXIT
Trajanje: 90 minuta
Lokacija: dvorana DVD-a Đakovo (Splitska ul. 21)Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Predavanje - "Mama, tata, upomoć – emocionalne teškoće djece i adolescenata"
2025-10-27 19:00 - 21:00 | Gradsko društvo Crvenog križa Đakovo, Hrvatski Crveni križ, Đakovo, Hrvatska, 31400, Croatia (Local Name: Hrvatska)
Udruga Terra Panonika poziva sve roditelje, skrbnike i odgojitelje na predavanje „Mama, tata, upomoć“, koje će se održati u ponedjeljak, 27. listopada 2025. u 19 sati u prostorijama Gradskog društva Crvenog križa Đakovo te paralelno online.
Predavanje je posvećeno emocionalnim teškoćama kod djece i adolescenata – temi koja je sve aktualnija u današnjem ubrzanom svijetu. Kako prepoznati znakove da dijete proživljava emocionalne poteškoće, na koji način mu pristupiti i koje strategije mogu pomoći u suočavanju s izazovima – samo su neka od pitanja na koja će odgovoriti predavačica Marina Grbeša, mag. psych.
Za sve koji žele predavanje pratiti online, potrebno je poslati e-mail na adresu terrapanonika@gmail.com kako bi dobili pristupne upute.
Projekt financira Podravka d.d.

Dani otvorenih vrata u Domu majke Terezije
2025-10-27 - 2025-10-31 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Dani otvorenih vrata Doma majke Terezije, prve Provincijalne kuće Milosrdnih sestara sv. Križa u Đakovu održat će se od 27. do 31. listopada. U ovim danima Milosrdne sestre sv. Križa u Đakovu svečano će obilježiti završetak Jubileja 200. obljetnice rođenja bl. majke M. Terezije Scherer. Dom bl. majke M. Terezije bit će otvoren u navedene dane od 9-11.30 i od 15-17.30 sati. Nalazi se u Ulici kralja Tomislava 27.

Đakonsko ređenje
2025-10-26 10:30 - 11:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Po rukama đakovačko-osječkog nadbiskupa metropolita Đure Hranića trojica đakovačkih bogoslova u nedjelju 26. listopada bit će zaređena za đakone tijekom svečanog euharistijskog slavlja u katedrali sv. Petra u Đakovu s početkom u 10.30 sati.
Za Đakovačko-osječku nadbiskupiju bit će zaređen Karlo Strišković iz Župe sv. Petra, apostola Petrijevci.
Za biskupiju Porto-Novo, Benin bit će zaređeni Gutenberg Sourou Hounye iz Župe sv. Terezije od Djeteta Isusa, Drogo-Adjina i Herman Zinsou Kodjo iz Župe sv. Benedikta, Koutoungbé. Obojica iz Benina.
Foto: Moje Đakovo

Predstavljanje knjige "ja se zovem lidija deduš"
2025-10-25 10:30 - 11:30 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Junakinja Lidije Deduš, lidija deduš, žena je u srednjim četrdesetima. Živi s mačkama, iza sebe ima nekoliko propalih veza, vježba jogu, pokušava smršavjeti, radi kao službenica u banci, a u slobodno vrijeme piše poeziju i traži smisao života neprestano se pitajući: je li ovo sve? Ovaj maestralni tour de force emocija i smijeha secira svakodnevicu jedne žene: borbu s kilogramima, previranja u odnosima, zaljubljivanja, samozavaravanja, suočavanja s vlastitim pogreškama, konfliktne situacije na poslu, apsurdne i komične situacije na Tinder spojevima, loše veze koje nas obeshrabre…

Promocija zbornika „OD 'SCLAVONIAE' DO SLAVONIJE. POJAM, OPSEG I GRANIČNI POLOŽAJ U SREDNJEM I RANOM NOVOM VIJEKU“
2025-10-24 19:00 - 20:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
U petak 24. listopada u Muzej Đakovštine dolaze djelatnici Hrvatskog instituta za povijest iz Podružnice za povijest Slavonije, Srijema i Baranje.
Povod njihova dolaska je promocija zbornika „OD ‘SCLAVONIAE’ DO SLAVONIJE. POJAM, OPSEG I GRANIČNI POLOŽAJ U SREDNJEM I RANOM NOVOM VIJEKU“.
Zbornik će promovirati urednici zbornika dr. sc. Robert Skenderović i dr. sc. Milan Vrbanus. Osim navedenog zbornika za prodaju po promotivnim cijenama bit će izložena recentna izdanja.
Iz Muzeja pozivaju sve ljubitelje povijesti, istraživače, kolekcionare publikacija, te sve znatiželjnike koji žele proširiti svoje znanje o bogatoj prošlosti Slavonije, Baranje i Srijema da im se pridruže i iskoristite priliku za razgovor s autorima, te nabavu vrijednih izdanja po promotivnim cijenama.

Izložba fotografija Silvije Butković - Teninih 40
2025-10-24 18:00 - 2025-11-02 19:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
U petak, 24. listopada u 18:00 sati, Kući Reichsmann, Ulica Ivana Pavla II. 10, Đakovo, bit će održat će se otvorenje izložbe fotografija Silvije Butković pod nazivom “Teninih 40”. Otvorenje će prigodnim nastupom upriličiti članovi KUD-a.
Izložba će biti otvorena od 24. listopada do 2. studenoga 2025. godine, a postavljena je povodom 40. obljetnice KUD-a Tena.
O izložbi najbolje govori predgovor koji je napisao umjetnički direktor KUD-a Tena, Enrih Merdić:
„Silvija i Tena u ljubavi su više od dva desetljeća. Fotograf uvijek traži dobar objekt (ili subjekt) za snimanje. Oko fotografkinje Silvije odavno je uočilo mladost i ljepotu Teninih članova i, naravno, s fotoaparatom u ruci odmah ovjekovječila trenutak. A tih trenutaka bilo je mnogo, Silvija je redovito na koncertima KUD-a Tena, na svim našim aktivnostima u Đakovu, a kao veliki prijatelj Tene pozvali smo ju na nekoliko naših gostovanja. U svim tim našim druženjima nastale su mnogobrojne fotografije koje su zabilježile taj trenutak, bez namještanja, bez umjetnih osmijeha, ali s puno emocija. Kada se svemu tome dodaju prelijepe nošnje iz Tenina fundusa, koje nose mladi, lijepi ljudi, onda nastaju bezvremenske fotografije. Ovdje moramo napomenuti kako ovo nije prva izložba Silvije Butković o Teni. Prva izložba pod nazivom »Tena u srcu« zabilježila je »tenaše« u akciji, na koncertima. Dite te izložbe nalazi se kao stalni postav u prostorijama KUD-a Tena. U povodu Tenine 40 obljetnice u okviru programa »40 programa za 40 godina rada« pozvali smo Silviju da još jednom izdvoji »Teninih 40« i prikaže ju javnosti. Za dugogodišnju, vrlo uspješnu suradnju, na akademiji u povodu obilježavanja 40 godina rada, 21. svibnja 2025. godine, KUD Tena dodijelio je Silviji Butković zahvalnicu.“
Foto: Silvija Butković

Tehnicoolum - Sajam tehničke kulture i STEM zanimanja
2025-10-24 10:00 - 2025-10-25 18:00 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
Sedmi Tehnicoolum – Sajam tehničke kulture i STEM zanimanja, koji i ove godine postaje mjesto susreta znanosti, tehnike i mladih talenata, održat će se 24. i 25. listopada u Gospodarskom centru u Osijeku.

Sajam organiziraju Osječko-baranjska županija, Gospodarski centar Osječko-baranjske županije d.o.o., Zajednica tehničke kulture Osječko-baranjske županije i Zajednica tehničke kulture Grada Osijeka, uz sponzorstvo Grada Osijeka.

Cilj Tehnicooluma je popularizacija tehničke kulture i STEM područja među djecom i mladima. Sajam okuplja sve – od znatiželjnih početnika koji tek otkrivaju svijet tehnike, preko učenika koji žele produbiti svoja znanja i vještine, do stručnjaka i mentora iz područja tehničke kulture i obrazovanja.

Posjetitelje očekuje bogat program kreativnih i edukativnih radionica, koje pokrivaju teme poput robotike, modelarstva, maketarstva, informatike, elektronike, 3D printanja, letenja dronovima, fotografije, graviranja, zrakoplovstva, quillinga i mnogih drugih područja te izložba oldtimer vozila Oldtimer kluba Našice.

U sajamski program aktivno se uključuju znanstvene institucije, srednje škole, fakulteti i poduzetnici, čime se dodatno jača povezanost obrazovanja, znanosti i gospodarstva te pružaju konkretne informacije učenicima koji razmišljaju o izboru tehničkih zanimanja.

Tehnicoolum će oba dana biti otvoren za posjetitelje od 10 do 18 sati, a ulaz je slobodan.

Foto: Osijek.in

Radionica "Programi financiranja poduzetnika – HAMAG‑BICRO“.
2025-10-23 10:00 - 12:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Poduzetnički centar Đakovo d.o.o., u suradnji s HAMAG‑BICRO‑om, organizira informativnu radionicu pod nazivom „Programi financiranja poduzetnika – HAMAG‑BICRO“. Radionica će se održati u četvrtak, 23. listopada 2025. godine, s početkom u 10:00 sati u dvorani DVD‑a Đakovo, Splitska 19A.
Predstavnici HAMAG‑BICRO‑a (Hrvatske agencije za malo gospodarstvo, inovacije i investicije) predstavit će mogućnosti financiranja poduzetnika i obrtnika, s posebnim naglaskom na nove programe zajmova koji su otvoreni u ovoj godini:

Mali zajmovi za žene poduzetnice i poduzetnike početnike
Nacionalni zajmovi za investicije
Nacionalni zajmovi za obrtna sredstva

Cilj radionice je pružiti poduzetnicima konkretne informacije o dostupnim instrumentima financiranja, uvjetima prijave te savjetima za uspješnu pripremu projekata. Sudionici će imati priliku postaviti pitanja i dobiti izravne odgovore stručnjaka HAMAG‑BICRO‑a i Poduzetničkog centra Đakovo.
“Radionice ovakvog tipa pomažu lokalnim poduzetnicima da lakše dođu do bespovratnih sredstava i povoljnih zajmova, čime jačamo poduzetništvo i otvaramo nove prilike za rast gospodarstva u Đakovu i okolici,” istaknuli su iz Poduzetničkog centra Đakovo.
Sudjelovanje na radionici je besplatno, a svi zainteresirani mogu se prijaviti putem e‑pošte info@pcdjakovo.hr

Izvor: Grad Đakovo
Foto: Moje Đakovo

Znanstveni skup: Kralj Tomislav – prošlost u sadašnjosti
2025-10-23 - 2025-10-24 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Kralj Tomislav – prošlost u sadašnjosti naziv je znanstvenoga skupa o 1100. obljetnici Hrvatskog Kraljevstva koji će se održati 23. i 24. listopada u Središnjoj nadbiskupijskoj i fakultetskoj knjižnici u Đakovu.
Organizatori skupa su Zavodi za znanstveni i umjetnički rad HAZU u Đakovu i Osijeku u suradnji sa: Centrom za znanstveni rad HAZU u Vinkovcima; Zavodom za znanstvenoistraživački i umjetnički rad HAZU u Vukovaru; Sveučilištem J. J. Strossmayera u Osijeku, Đakovačko-osječkom nadbiskupijom te Organizacijskim odborom za proslavu 1100 obljetnice Hrvatskog Kraljevstva za grad Osijek i Osječko-baranjsku županiju.
Početak znanstvenoga skupa je u četvrtak, 23. listopada u 9 sati.

Sasvim običan kviz vol. 3
2025-10-21 20:00 - 22:30 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
Treće izdanje “Sasvim običnog kviza” stiže!
Pripremi se za smijeh, izazovna pitanja i nezaboravne trenutke u društvu najboljih ekipa.
Prijavi ekipu, zauzmi mjesto i pokaži što znaš – a najvažnije, dođi po dobru zabavu!
Vidimo se na popularnom Pazarištu, u kafiću na igralištu HNK Đakovo Croatia
Utorak, 21. listopada 2025.
Početak u 20:00 sati
Prijavit se možete ovdje: https://forms.gle/JrfcCtd8q2SgkrUA6

ARLAukanje - projekcija filma Mirotvorac
2025-10-19 19:00 - 21:00 | Kuća Reichsmann, Kuća Reichsmann, Đakovo, Hrvatska, 31400, Croatia (Local Name: Hrvatska)
U sklopu ovogodišnjeg programa “ARLAukanje” organizirano je šest književnih promocija, gostovanja europskih autora i autorica, brojne kreativne radionice, osam koncerata, jedna predstava i razne druge aktivnosti, a došlo je vrijeme i za program u listopadu. Ovaj dio programa vezan je zu filmsku umjetnost. Za početak najavljujemo projekciju filma Mirotvorac. Riječ je o vrlo uspješnom filmu koji je odjeknuo proteklih mjeseci i među publikom i među kritikom, prikazivan je na brojnim lokacijama te je višestruko nagrađivan.
SINOPSIS
“Godine 1991. na ulazu u Tenju ubijen je Josip Reihl Kir, načelnik Osječke policije, čovjek posvećen pregovorima i izbjegavanju rata. Mirotvorac je priča o posljednjih nekoliko mjeseci njegova života u osvit krvavog hrvatsko-srpskog rata, koji je Kir svim silama pokušao spriječiti, ispričana kroz izjave nekoliko svjedoka i pomoću arhivskih materijala iz tog doba. I danas, nakon više od trideset godina, mnogi su elementi tog ubojstva nerazjašnjeni, a mogući nalogodavci – nepoznati. Autor Ivan Ramljak jedan je od najznačajnijih hrvatskih dokumentarista srednje generacije, prepoznatljiv po svom osebujnom pristupu povijesnim temama.”
ARLAukanje je cjelogodišnja manifestacija, a dio aktivnosti provodi se uz pokroviteljstvo Grada Đakova te uz podršku za organizacijski razvoj Zaklade Kultura Nova

HNK Đakovo Croatia - NK Uljanik
2025-10-18 15:00 - 17:00 | HNK Đakovo Croatia, HNK Đakovo Croatia, Đakovo, Hrvatska, 31400, Croatia (Local Name: Hrvatska)
U sklopu devetog kola SuperSport Druge NL na Pazarištu nas očekuje zanimljiv i neizvjestan dvoboj između domaće Croatije Đakovo i pulskog Uljanika. Obje momčadi u ovu utakmicu ulaze nakon poraza u prošlom kolu i s jasnim ciljem – vratiti samopouzdanje te osvojiti važne bodove koji bi donijeli mirniji nastavak sezone.
Croatia Đakovo u dosadašnjem je dijelu prvenstva pokazala je potencijal, ali i nedostatak konstantnosti. U prošlom kolu Đakovčani su poraženi u Zagrebu od Trnja rezultatom 1-0 što je dodatno pojačalo pritisak pred domaćina, no ujedno i stvorilo motiv više da se momčad iskupi i prikaže u znatno boljem svjetlu protiv gostiju iz Pule.
S druge strane, Uljanik stiže kao šestoplasirana ekipa ljestvice s 13 osvojenih bodova, ostvarivši četiri pobjede, jedan remi i tri poraza. Iako se nalaze u gornjem dijelu tablice, Puljani su u prošlom kolu doživjeli neugodan poraz na svom terenu od Jadrana LP, čime su propustili priliku ostati u samom vrhu. Upravo zato u Đakovo dolaze s imperativom osvajanja bodova, kako bi anulirali spomenuti kiks i vratili se pobjedničkim navikama.
Ključ utakmice mogao bi ležati u kontroli sredine terena i realizaciji prilika, budući da su obje momčadi u dosadašnjem dijelu prvenstva znale imati problema s realizacijom u završnici.
Milardovićeva momčad svjesna je važnosti utakmice, kao i činjenice da jedino maksimalnim zalaganjem i koncentracijom može doći do željenog rezultata. Zacrtano se može očekivati samo ako će biti odlučniji i konkretniji pred golom jer iz do sada viđenog u proteklih osam kola, svaka neiskorištena prilika skupo je stajala Crvenoplave koji su u tri vezana domaćinstva osvojili tek dva boda.
Krajnje je vrijeme za pobjedu koja bi Đakovčane učvrstila u sredini drugoligaške ljestvice, a ujedno i donijela mir pred nadolazeće izazove.
Utakmica između Croatije Đakovo i Uljanika na rasporedu je u subotu, 18. listopada s početkom u 15 sati na stadionu Đakovo na Pazarištu, stoga, dođite i podržite Đakovčane u ovoj izrazito važnom dvoboju.
Foto: HNK Đakovo Croatia

Između baštine i filma – Glasovi zajednice
2025-10-18 10:00 - 2025-10-20 15:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Projekt “Između baštine i filma – Glasovi zajednice” nakon uspješnih izdanja u Tkonu na otoku Pašmanu i Puli, stiže i u Đakovo!
Od 18. do 20. rujna na tri lokacije u Đakovu održat će se bogat program koji se sastoji od predavanja, radionica, projekcija i izložbe u organizaciji Teatra od soli, Bacača sjenki, Pulske filmske tvornice, Društvenog centra Rojc i naše udruge.
Program okuplja mlade, lokalnu zajednicu i umjetnike, a kroz predavanja, radionice i umjetničke prikaze istražuje kako film i fotografija mogu postati alat za razumijevanje zajednice, baštine i suvremenih društvenih pitanja.
PROGRAM
18.10. (subota) – GKČ
10:00 – 12:00 – Boris Bakal: Različiti glasovi filma (predavanje)

19.10. (nedjelja) – Kuća Reichsmann
15:30 – Otvaranje izložbe “Bunari” udruge Teatar od soli (nastale u okviru projekta Nevidljivi Pašman)
16:00 – 17:30 – Boris Bakal: Film i manipulacija — zabranjeni filmovi

20.10. (ponedjeljak) – Osnovna škola Vladimir Nazor
Interaktivno predavanje “Između baštine i filma” za učenike i učitelje 7. i 8. razreda

Projekt se provodi kroz platformu Clubture uz potporu Ministarstva kulture i medija HR, Zaklade Kultura nova, odjela za kulturu Grada Zagreba i Nacionalne zaklada za razvoj civilnoga društva kroz program Centri znanja.

Izložba - Dvanaest desetljeća željeznice u Đakovu
2025-10-17 19:00 - 2025-11-30 17:00 | Muzej Đakovštine, Ulica Ante Starčevića 34, Đakovo, Hrvatska, 31400, Croatia (Local Name: Hrvatska)
Muzej Đakovštine poziva vas na otvorenje izložbe „Dvanaest desetljeća željeznice kroz Đakovo“ koje će se održati 17. listopada 2025. s početkom u 19:00 sati u dvorištu Muzeja Đakovštine Đakovo.
Izložba je rezultat suradnje Muzeja Đakovštine Đakovo i Hrvatskog željezničkog muzeja, a njeni autori su Mateo Dragičević (MĐ), Josip Kajinić (HŽM), Kristina Pavlović (HŽM) i Renata Veličan (HŽM). Uz izložene eksponate, fotografije i videozapise, posjetitelji će imati uvid u prostorno-vremenski kontekst njene realizacije, te društvenom, gospodarskom i prometnom razvoju Đakova prije njenog službenog otvaranja. Također, izložba govori o mreži željezničkih pruga u Slavoniji prije 1905., fazama izgradnje pruge do Đakova, te njenoj ulozi u društvenom i gospodarskom razvoju Đakova početkom 20. stoljeća.
Radujemo se Vašem dolasku i zajedničkom druženju za vrijeme i nakon otvaranja izložbe.
Izložba će biti dostupna u Muzeju Đakovštine do 30. studenog 2025. godine.
Otvaranje željezničke pruge u Đakovu 1905. godine označilo je važan korak u procesu modernizacije grada u sklopu šireg razvojnog okvira Austro-Ugarske Monarhije. Ekonomija u Slavoniji je do početka 20. stoljeća prošla tri faze: 1) Kriza prijelaza iz feudalne u tržišno orijentiranu poljoprivredu; 2) kriza trgovine i prometa izazvana gradnjom željeznica; 3) velika europska poljoprivredna kriza. Ovaj događaj može se sagledali kao dio opće europskog infrastrukturnog trenda s kraja 19. i početka 20. stoljeća, kada su prometne inovacije služile kao temelj za transformaciju perifernih i ruralnih sredine u urbane, funkcionalne cjeline povezane sa središtima političke moći, kulture i gospodarstva. Željeznica nije samo olakšala kretanje ljudi i roba, već je imala duboke posljedice za gospodarsku strukturu, kulturni život, biskupijsku infrastrukturu i dugoročnu razvojnu dinamiku grada. S gospodarskog aspekta, Đakovo je dotad bilo agrarno središte sa snažno razvijenim ratarstvom, vinogradarstvom i stočarstvom. Željeznica je omogućila jeftiniji i brži izvoz tih proizvoda prema tržištima u Osijeku, Pečuhu, pa čak i Budimpešti, čime su se stvorili preduvjeti za veću konkurentnost lokalne proizvodnje. Istodobno je omogućen i uvoz kvalitetnijih alata, građevinskog materijala i industrijskih dobara što je potaknulo razvoj obrta i trgovine. Prometna dostupnost imala je i važnu društvenu dimenziju. Omogućila je veću mobilnost stanovništva, kako u smislu radne migracije, tako i u pogledu dostupnosti obrazovanja, zdravstva i administrativnih usluga. Đakovo se prometno integriralo u mrežu gradova istočne Slavonije, što je utjecalo na svakodnevni život i ubrzalo proces urbanizacije. Kao sjedište biskupije, Đakovo je imala važno crkveno i kulturno značenje. Željeznica je omogućila snažniju komunikaciju s drugim biskupijama i katoličkim institucijama unutar Monarhije. Time je olakšan dolazak bogoslova, profesora, ali i visokih crkvenih dostojanstvenika, što je učvrstilo položaj Đakova kao crkvenog središta. Episkopat tadašnjih biskupa, poput Josipa Jurja Strossmayera (iako je umro pet mjeseci prije otvaranja pruge), koristio je infrastrukturu za širenje kulturnih, prosvjetnih i nacionalnih ideja. U konačnici, izgradnja željeznice u Đakovu simbol je ulaska grada u moderni prometni i gospodarski sustav srednje Europe. Ona je poslužila kao sredstvo integracije i osnaživanja lokalnog identiteta u jednom složenom političkom vremenu, koje je balansiralo između tradicije biskupijskog autoriteta i izazova novog, industrijskog doba.
Izvor|Foto: Muzej Đakovštine

Predstavljanje knjige "Mala knjiga za veliki život"
2025-10-17 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
“Kada sam se nakon godina života u stresu razboljela, bilo mi je toliko loše da više nisam mogla držati oči otvorenima. Shvatila sam da ne znam tko sam. Do tada sam bila pjevačica, ali više nisam mogla pjevati. Bila sam manekenka, ali više nisam mogla hodati. Bila sam voditeljica, ali više nisam mogla govoriti. Bila sam mama 24/7, ali sada sam mogla biti sa svojim djetetom samo svaki drugi tjedan.
Identiteti s kojima sam se poistovjećivala nestali su. Pomislila sam – ako više nisam sve to – tko sam onda ja? Postojim li još uvijek?
Bilo mi je toliko zlo da sam morala zaklopiti oči. No, iza kapaka otkrila sam svijet veći od ovog koji sam gledala očima. Iako više nisam mogla biti ono što sam bila, shvatila sam da i te kako postojim. Još uvijek sam sanjala, nadala se, smijala, veselila, plakala. Tada sam shvatila da sam puno više od svojih identiteta.
Tada sam otkrila tajnu života – smisao života je postati najbolja verzija sebe. Postala sam strastvena meditatorica i unutar sebe pronašla istine koje mi nitko izvana nije mogao dokazati. Bacila sam se na učenje o sebi, mozgu, djetinjstvu, duhovnosti i smislu života. Svi učitelji govorili su isto: život je škola, a naša duša ju je odabrala kako bi naučila lekcije koje zna da može svladati. Otkrila sam da nisam svoje tijelo. Nisam svoje uloge ni identiteti. Ovo tijelo je samo vozilo koje je moja duša, moje više Ja, odabralo za putovanje kroz ovaj život.” Anđa Marić

Dječja predstava - Priča o velikom i malom
2025-10-16 18:00 - 19:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Velika KUTIJA. Mala kutija. Veliki SLON. Mala bubamara. I najveće pitanje – mogu li veliki i mali biti prijatelji?
Baka Sova voli zagonetke i upravo je smislila jednu – ključ od tavana skriva veliko blago. Uz pomoć bakinih uputa, naša pripovjedačica kreće u potragu za obećanim blagom. Na tavanu se nalaze kutije raznih veličina – velike, male, sićušne, srednje, ogromne… kako prepoznati u kojoj se nalazi blago? Pripovjedačica otvara jednu po jednu kutiju i u njima nalazi razne zanimljive predmete, ali i susreće usamljenu bubamaru kojoj nedostaje njen prijatelj slon. Mala bubamara i veliki slon, kakvo je to neobično prijateljstvo?
Susrećemo se s pojmom veličine – kako možemo odrediti što je veliko, a što malo? Pripovjedačica uspoređuje i predmete koje pronalazi postavlja u su-odnose, a posjeduje i neka magična pomagala – metar i povećalo. Znate li čemu služe i kako se koriste? Svaka kutija otkriva novu priču o veličinama, oblicima i brojevima.
Ovo je priča o veličinama, ali i o tome kako pronaći prijateljstvo tamo gdje ga najmanje očekujemo.
Koncept veliko – malo važan je za snalaženje u prostoru, razumijevanje svijeta koji nas okružuje, ali i kako bi djeca bila uspješna u komunikaciji s drugima. Cilj ove produkcije je kod djece razviti znatiželju za odnose u prostoru, odnose među predmetima i usaditi im osnovne predmatematičke vještine. Razumijevanje razlike veliko – malo osnovni je koncept u matematici te prvi korak prema razumijevanju drugih pojmova kao što su: veći od, manji od i jednaki.
Autorica: Kristina Gavran
Redateljica: Svetlana Patafta
Scenografkinja: Tonka Maleković
Koreografkinja: Andrea Vozila
Skladatelj: Lazar Novkov
Oblikovatelj svjetla: Domagoj Klasić
Likovno oblikovanje: Klasja Habjan i Zita Nakić Vojnović
Fotograf: Mirko Cvjetko
Producentice: Tena Bosek, Mia Tomić, Jelena Vignjević i Svetlana Patafta
Mentorica producenticama: Vitomira Lončar
Priču priča: Svetlana Patafta
Trajanje: 35 minuta
Dob: 1,5 do 5 godina
Lokacija: dvorana DVD-a Đakovo (Splitska ul. 21)
Cijena ulaznice: 3 EUR (djeci ispod 4 godine ulaz se ne naplaćuje)
BROJ MJESTA OGRANIČEN NA 60!
Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Predstavljanje knjige "Mi, djeca Sarajeva"
2025-10-15 19:00 - 21:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Knjiga „Mi, djeca Sarajeva“ je, kako kaže autorica, “kapljica jedne velike suze koja se zove opsada grada Sarajeva“. Ispisana je kroz polifonijsku strukturu u kojoj se čuju glasovi nastavnika i djece koji su, pod granatama i snajperima, tražili izlaz iz rata u svijetu znanja i improviziranih učionica smještenih u podrumima, mesnicama, prodavaonicama i sigurnim stanovima.
Knjiga pruža autentičan uvid u svakodnevnicu života pod opsadom, ilustrirajući kako su prosvjetni radnici s nevjerojatnom odlučnošću održavali nastavu u omogućavajući djeci da nastave s obrazovanjem.
Priča je ovo o multietničkom i multinacionalnom Sarajevu gdje mržnja i osveta nisu postojale. Djeca iz knjige, a danas odrasli ljudi, govore svoju poruku mira i suživota.

Predavanje - Drukčiji pogled, ista slika
2025-10-14 16:50 - 18:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Povodom Međunarodnog dana bijelog štapa Marino Barišić održat će interaktivnu radionicu za osnovnoškolce od 4. do 6. razreda.
Foto: Gradska knjižnica i čitaonica Đakovo

Dani otvorenih vrata EU projekata
2025-10-14 09:00 - 17:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
U utorak, 14. listopada od 9,00 do 17,00 sati, u novoj sportskoj dvorani Dječjeg vrtića „Vila“ očekuje vas cjelodnevni zabavno-edukativni program za djecu i odrasle u organizaciji Grada Đakova, pripremljen povodom Dana otvorenih vrata EU projekata.
Posebnu radost najmlađima donijet će veseli Jež Uni, Univerzalova maskota, koja za ovu prigodu predstavlja europsku raznolikost i zajedništvo, koji će zajedno s animatorima od 10,00 do 16,00 sati voditi djecu kroz dan ispunjen igrom, smijehom i novim znanjima.
Na programu su:
Igre i natjecanja za djecu svih uzrasta – kvizovi znanja, timske i štafetne igre, povlačenje užeta, skakanje u vrećama, prolazak kroz mrežu i još mnogo toga!
Glazbeni i plesni dio – mini disco uz najpoznatije dječje pjesme.
Kviz znanja o Europi i njezinim vrijednostima EU.
Program vode profesionalni animatori s bogatim iskustvom na EU i gradskim manifestacijama, a sve aktivnosti su besplatne i otvorene za sve posjetitelje.
Dođite s djecom, obitelji i prijateljima, učite, igrajte se i zabavite uz Ježa Unija i europsku priču koja spaja!

Moć zajednice u epidemiji usamljenosti – predavanje povodom Svjetskog dana mentalnog zdravlja
2025-10-13 19:00 - 20:00 | Gradsko društvo Crvenog križa Đakovo, Hrvatski Crveni križ, Đakovo, Hrvatska, 31400, Croatia (Local Name: Hrvatska)
Povodom Svjetskog dana mentalnog zdravlja, koji se obilježava 10. listopada, udruga Terra Panonika u suradnji s Gradskim društvom Crvenog križa Đakovo organizira predavanje pod nazivom „Moć zajednice u epidemiji usamljenosti“.
Predavanje će se održati 13. listopada 2025. godine u 19 sati u prostorijama Gradskog društva Crvenog križa Đakovo.
Predavanje će voditi Marina Grbeša, magistra psihologije,

Koncert komornog zbora „Val“
2025-10-11 19:00 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Riječki komorni zbor „Val“ u subotu, 11. listopada održat će duhovni koncert u Katedrali sv. Petra u Đakovu s početkom u 19 sati.
Na koncertu će nastupiti i Dječji zbor Osnovne glazbene škole pri OŠ „Ivan Goran Kovačić“ iz Đakova te Dječji zbor Hrvatskog pjevačkog društva „Lipa“ iz Osijeka. Ulaz je slobodan.
Foto: Moje Đakovo

Breathwork Detox radionica
2025-10-11 16:00 - 18:00 | Gama sportski centar, Gama Sportski Centar, Đakovo, Hrvatska, 31000, Croatia (Local Name: Hrvatska)
Lokacije i termini:
Osijek: 10:00 – 12:00 h
Đakovo: 16:00 – 18:00 h
Datumi radionica: 6.9., 11.10., 15.11., 13.12., 3.1.
Godina: 2025./2026.
Cijene: Pojedinačna radionica 30 EUR, Paket od 5 radionica 120 EUR (1 radionica gratis) + poklon: besplatna dvodnevna online radionica postavljanja ciljeva (vrijednost 40 EUR)
Ove radionice dizajnirane su za sustavan rad na otpuštanju ograničavajućih uvjerenja, emocionalnih blokada i misaonih obrazaca koji vas sputavaju. Kroz tehniku Breathwork Detox i NLP usmjerit ćemo vas na stvaranje jasne, snažne vizije i manifestaciju najuspješnije godine do sada.

ONLINE RADIONICA POSTAVLJANJA CILJEVA I VIZIJE U NOVOJ GODINI
Termini: 31.12. 2025. od 10:00 do 12:00 h i 1.1. 2026. od 16:00 do 18:00 h
Cijena: 40 EUR
Ova dvodnevna online radionica vodi vas kroz proces postavljanja ciljeva i kreiranja vizije za novu godinu, pomažući vam da jasno manifestirate svoje namjere i ostvarite željene promjene.

PRIJAVA I INFORMACIJE:
Prijave na: icatic@breathworkdetox.com ili na broj, 0989779640
Svaki veliki iskorak započinje jasno postavljenom namjerom. Oslobodite svoj puni potencijal, otpustite ono što vas koči i zakoračite u novu godinu sa samopouzdanjem i jasnoćom. Zajedno kreirajmo vašu najuspješniju godinu do sada!

Panel rasprava "Mentalno zdravlje u zajednici"
2025-10-10 19:00 - 21:00 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Na panel raspravi koju, u sklopu Dana mentalnog zdravlja, organizira socijalno-humanitarna udruga Terezijin krug, će sudjelovati Ivan Ramčić, dr. med. specijalist psihijatrije, i Sanja Vranaričić, magistra socijalnog rada.

30. Piškorevački sokaci
2025-10-10 18:00 - 2025-10-12 23:30 | Piškorevci, Piškorevci, Piškorevci, Hrvatska, 31417, Croatia (Local Name: Hrvatska)
U Piškorevcima će se od 10. do 12. listopada 2025. održati jubilarni 30. Piškorevački sokaci, manifestacija koja njeguje bogatu tradiciju, kulturnu baštinu i zajedništvo mještana i gostiju. Program će se odvijati na ŠRC Kozin trg te u Domu kulture, a posjetitelje očekuje raznovrstan sadržaj – od prikaza starih običaja i radionica do bogate gastronomske ponude i glazbeno-folklornih nastupa.
Manifestacija započinje u petak, 10. listopada, na pomoćnom igralištu ŠRC Kozin trg. U 18 sati održat će se prikaz pečenja rakije na starinski način, dok je u 20 sati na rasporedu koncert pod nazivom “Kumova grana”, u izvedbi Folklornog ansambla Slavonske kraljice KUD-a Tena iz Đakova.
Subota, 11. listopada, donosi nastavak programa na istom mjestu. Od 17 sati posjetitelji će moći uživati u vožnji fijakerom s KU Piškorevci, a u 17:30 sati otvara se bogata gastronomska ponuda u kojoj će se naći vol na ražnju, lepinjice i “užina s nogu”. U 18:30 sati započinje folklorni program u izvedbi domaćina, KUD-a Zora Piškorevci, i njihovih gostiju, dok će večer završiti glazbenim programom u 21 sat nastupom Ivana Štivića i Tamburaškog sastava Slavonski vez.
Treći dan manifestacije, nedjelja 12. listopada, održava se u Domu kulture. Od 16:30 sati organizirane su kreativne radionice za djecu i odrasle: izrada predmeta od šuške u suradnji s Udrugom Šuška, vunene gombice pod vodstvom Muzeja Đakovštine, licitari za djecu koje priprema Srednja strukovna škola Antuna Horvata Đakovo te radionica izrade tradicijskih frizura coce i cupa uz Evicu i Maricu. Završnica manifestacije bit će u znaku zabave i znanja – u 19 sati na rasporedu je pub kviz.
Organizator 30. Piškorevačkih sokaka je KUD Zora Piškorevci, koji i ove godine poziva sve mještane i goste da se pridruže i zajedno proslave bogatstvo slavonske baštine i običaja.

Izvor: KUD Zora Piškorevci
Foto/Dizajn: Studio Kajba

Predstava - Hollywood
2025-10-09 20:00 - 22:00 | Dvorana DVD-a Đakovo, Splitska 21, Đakovo, Hrvatska, 314000, Croatia (Local Name: Hrvatska)
Predstava prati dva prijatelja koji odluče ostvariti “američki san“ i preseliti u Los Angeles. Gledat ćemo njihovu avanturu – koga će sve od slavnih ličnosti upoznati, kako će se snaći i hoće li uspjeti ili ipak propasti?
Povjerit će vam iz prve ruke zašto im se Tom Cruz zamjerio, kako je raditi s Meryl Streep i kakav je Brad Pitt kad se ugase kamere. Predstava je svojevrsni hommage Hollywoodu – centru zabavne industrije i inspirirana je brojnim poznatim scenama iz omiljenih filmova te nadahnuta poznatom filmskom glazbom. Urnebesna priča o prijateljstvu, snalaženju, traženju sreće i probijanju u Hollywoodu čeka vas u Đakovu!
Autorski tim predstave čine Filip Sertić i Fabijan Pavao Medvešek, akademski glumci i bivši kolege na studiju glume na Akademiji dramske umjetnosti u Zagrebu, dok je dramski predložak predstave nastao prema stvarnom iskustvu Filipa Sertića i njegovog života u Los Angelesu.
Trajanje: 60 minuta
Lokacija: dvorana DVD-a Đakovo (Splitska ul. 21)
Cijena ulaznice: 5 EUR (broj mjesta ograničen na 150)

Ulaznice je moguće rezervirati putem marketing@czk-djakovo.hr, a preuzimanje rezerviranih i kupnja preostalih ulaznica moguće je na dan izvedbe od 16:00 u DVD-u Đakovo.

Logoterapijska radionica "Osobno mentalno zdravlje"
2025-10-09 17:00 - 19:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Radionicu u sklopu Dana mentalnog zdravlja, koje organizira socijalno-humanitarna udruga Terezijin krug, će voditi Elizabeta Moskalj.
Radionica će se održati u Gradskoj knjižnici i čitaonici Đakovo.

Online radionica - intervencija 78.02 Potpora za pružanje savjetodavnih usluga
2025-10-09 13:00 - 15:00 | Hrvatska
Ministarstvo poljoprivrede, šumarstva i ribarstva, Uprava za potpore poljoprivredi i ruralnom razvoju, u suradnji s Agencijom za plaćanja u poljoprivredi, ribarstvu i ruralnom razvoju organizira on-line radionicu za potencijalne korisnike intervencije 78.02. Potpora za pružanje savjetodavnih usluga iz Strateškog plana Zajedničke poljoprivredne politike Republike Hrvatske 2023. – 2027.
Radionica će se održati:

9. listopada 2025. godine, on-line od 13 sati

Detaljnije informacije o Natječaju možete pronaći ovdje.
Broj mjesta za radionicu je ograničen, stoga je sudjelovanje potrebno prijaviti putem poveznice.
Više informacija možete pročitati na linku:
Radionice za potencijalne korisnike intervencije 78.02. Potpora za pružanje savjetodavnih usluga | Uprava za potpore poljoprivredi i ruralnom razvoju

Foto: ilustracija/Freepik
